**În stilul lui Bacovia**

*Mircea Cărtărescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e seară și ninge-ndesat

zăpada-n zăpadă se lasă

și abia mă mai mișc înghețat

și abia mai știu drumul spre casă

e beznă un câine-a lătrat

de-acum n-are rost să mai sper

sprijinit de un stâlp un soldat

și-aprinde țigarea stingher

e noapte și ninge turbat

și nu mai zăresc nici un drum

cum viața-i un loc depărtat

cum totu-i mai simplu de-acum!